31994L0052
L 331/10
JURNALUL OFÍCIAL AL UNIUNII EUROPENE
DIRECTIVA 94/52/CE A PARLAMENTULUI EUROPEAN ȘI A CONSILIULUI
din 7 decembrie 1994
de modificare pentru a doua oară a Directivei 88/344/CEE de apropiere a legislațiilor statelor membre privind solvenții de extracție utilizați la fabricarea produselor alimentare și a ingredientelor alimentare
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 100a,
având în vedere propunerea Comisiei (1),
având în vedere avizul Comitetului Economic și Social (2),
hotărând în conformitate cu procedura menționată la articolul 189b din Tratat (3),
întrucât Directiva 88/344/CEE (4) a eliminat din partea III a anexei, începând cu 1 ianuarie 1994, solventul ciclohexan utilizat la prepararea aromelor;
întrucât, în temeiul informațiilor suplimentare primite între timp, Comitetul științific pentru alimentație umană a hotărât să reintroducă aprobarea provizorie anterioară pentru această substanță; întrucât, prin urmare, acest solvent poate fi utilizat în continuare, până la emiterea avizului definitiv al comitetului menționat,
ADOPTĂ PREZENTA DIRECTIVĂ:
Articolul 1
Anexa la Directiva 88/344/CEE se modifică după cum urmează:
la partea III: Se reintroduce solventul ciclohexan cu o limită maximă de reziduuri de 1 mg/kg.
Articolul 2
(1) Statele membre modifică actele cu putere de lege și actele administrative, astfel încât să fie autorizat comerțul cu produsele care se conformează prezentei directive până la 7 decembrie 1995.
Statele membre informează de îndată Comisia cu privire la aceasta.
(2) Atunci când statele membre adoptă actele menționate la alineatul (1), ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
Articolul 3
Prezenta directivă intră în vigoare în a șaptea zi de la data publicării sale în Jurnalul Oficial al Comunităților Europene.
Articolul 4
Prezenta directivă se adresează statelor membre.
Adoptată la Bruxelles, 7 decembrie 1994.